section_heading: Zemljopisne odlike
paragraph_text: Tinos ima vrlo raznolik krajolik, od pitomih dolina do visokih planina poput Alpa. Najviši vrh je na planini Tsiknias sa 750 metara. Između planine Tsiknias i Eksoborgo nalazi se plodna ravnica Falatados, na 300 metara nadmorske visine. S obzirom na to da je to vrlo rijetki dio otoka koji je ravan, na njoj se planira izgraditi zračna luka. Zasad je gradnja odgođena zbog neslaganja mjesnog stanovništva, ali i zbog jakih vjetrova (Meltemi) koji pušu po toj dolini.